**Justin Alaric Holiday** , nado o 5 de abril de 1989 no barrio de Mission Hills dos Ánxeles (California), é un xogador profesional de baloncesto estadounidense que xoga para os Atlanta Hawks da National Basketball Association (NBA). Cunha altura de 1,98 m e 84 kg de peso, Holiday pode xogar nas posicións de escolta e ala. O seu maior éxito é o anel de campión da NBA conseguido como membro dos Warriors na temporada 2014−15. É irmán do tamén xogador profesional Jrue Holiday.

Traxectoria
-----------

### Universidade

Xogou durante catro tempadas cos *Huskies* da Universidade de Washington, nas que fixo unha media de 5,3 puntos, 3,6 rebotes e 1,5 asistencias por partido. Na súa última tempada foi elixido Defensor do Ano da Pacific Ten Conference.

### Profesional

Tras non ser elixido no Draft da NBA de 2011, comezou a súa traxectoria profesional no Okapi Aalstar da liga belga, cos que xogou unha tempada na que fixo unha media de 7,3 puntos e 3,0 rebotes por partido. Ao ano seguinte regresou ao seu país para xogar nos Idaho Stampede da NBA D-League, completando unha tempada na que fixo unha media de 17,3 puntos e 5,3 rebotes por partido, sendo incluído no terceiro mellor quinteto da NBA D-League e no segundo quinteto defensivo.

En abril de 2013, asinou un contrato cos Philadelphia 76ers da NBA, onde coincidiu co seu irmán Jrue, disputando 9 partidos da tempada regular, nos que fixo unha media de 4,7 puntos e 1,7 asistencias por partido. En xullo de 2014, Holiday uniuse aos Golden State Warriors para a Liga de Verán da NBA, despois de gañar en Hungría o título de Liga e de Copa. O 8 de setembro de 2014, asinou un contrato para xogar cos Warriors. O 14 de novembro de 2014, foi asignado aos Santa Cruz Warriors, sendo reclamado ao día seguinte. Esa tempada consegue gañar o anel de campión co equipo californiano, axudando cunha media de 4,3 puntos e 1,2 rebotes en 59 partidos de liga regular. O 9 de xullo de 2015 anunciouse a súa fichaxe polos Atlanta Hawks.

O 18 de febreiro de 2016, Holiday foi traspasado ós Chicago Bulls nun traspaso entre os Bulls, os Hawks e os Utah Jazz.

O 22 de xuño de 2016, foi traspasado ós New York Knicks xunto a Derrick Rose e unha elección da segunda rolda do Draft de 2017, a cambio de José Calderón, Jerian Grant e Robin Lopez.

O 3 de xaneiro de 2019, Holiday foi traspasado ós Memphis Grizzlies a cambio de MarShon Brooks, Wayne Selden Jr. e dúas futuras eleccións da segunda rolda do Draft.

O 31 de xullo de 2019, Holiday asinou cos Indiana Pacers.

O 8 de febreiro de 2022, Holiday foi traspasado xunto a Domantas Sabonis, Jeremy Lamb e unha elección da segunda rolda do Draft de 2023 ós Sacramento Kings, a cambio de Tyrese Haliburton, Buddy Hield e Tristan Thompson.

O 6 de xullo de 2022, Holiday e Maurice Harkless foron traspasados ós Atlanta Hawks a cambio de Kevin Huerter.

Notas
-----

1. ↑  "Justin Holiday Stats". *Sports Reference* (en inglés). Arquivado dende o orixinal o 13 de xullo de 2015. Consultado o 29 de xullo de 2015.
2. ↑  "Hawks Sign Justin Holiday To Multi-Year Contract". *NBA.com*. 9 de xullo de 2015. Consultado o 13 de xullo de 2015.
3. ↑  "Bulls acquire Justin Holiday". *NBA.com*. 18 de febreiro de 2016. Consultado o 18 de febreiro de 2016.
4. ↑  "Knicks Acquire Derrick Rose". *NBA.com*. 22 de xuño de 2016. Consultado o 22 de xuño de 2016.
5. ↑  "Memphis Grizzlies acquire Justin Holiday from Chicago Bulls". *NBA.com*. 3 de xaneiro de 2019. Consultado o 4 de xaneiro de 2019.
6. ↑  "Pacers Sign Justin Holiday; Sign Naz Mitrou-Long to a Two-Way Contract". *NBA.com*. 31 de xullo de 2019. Arquivado dende o orixinal o 06 de agosto de 2019. Consultado o 31 de xullo de 2019.
7. ↑  "Kings Acquire Domantas Sabonis, Justin Holiday, Jeremy Lamb and 2023 Second-Round Draft Selection". *NBA.com*. 8 de febreiro de 2022.
8. ↑  "Kings Acquire Kevin Huerter from Atlanta". *NBA.com*. 6 de xullo de 2022. Consultado o 7 de xullo de 2022.

Véxase tamén
------------

### Ligazóns externas

* Perfil de Justin Holiday en NBA.com *(en inglés)*
* Estatísticas en Basketball-Reference.com Arquivado 10 de xullo de 2015 en Wayback Machine. *(en inglés)*

| * v
* c
* e
Golden State Warriors Campións da NBA 2014-15 |
| --- |
| 
* 1 Ognjen Kuzmić
* 4 Brandon Rush
* 5 Marreese Speights
* 7 Justin Holiday
* 9 Andre Iguodala (MVP Finais)
* 10 David Lee
* 11 Klay Thompson
* 12 Andrew Bogut
* 19 Leandro Barbosa
* 20 James Michael McAdoo
* 23 Draymond Green
* 30 Stephen Curry
* 31 Festus Ezeli
* 34 Shaun Livingston
* 40 Harrison Barnes

* Adestrador: Steve Kerr / Adestradores asistentes: Ron Adams
* Jarron Collins
* Bruce Fraser
* Alvin Gentry
* Keke Lyles
* Luke Walton

 |
| Tempada regular  ·  Playoffs |

|  |  |
| --- | --- |
| Control de autoridades | 
* Wd: Q10345662
* Basketball-Reference: holidju01
* ESPN: 2284101
* NBA: 203200

 |